CELEX: 32006R1678
Language: fi
Date: 2006-11-14 00:00:00
Title: Komission asetus (EY) N:o 1678/2006, annettu 14 päivänä marraskuuta 2006 , asetuksen (EY) N:o 92/2005 muuttamisesta eläimistä saatavien sivutuotteiden hävittämisen tai käytön osalta   (ETA:n kannalta merkityksellinen teksti)

15.11.2006   
            
            
               FI
            
            
               Euroopan unionin virallinen lehti
            
            
               L 314/4
            
         
      KOMISSION ASETUS (EY) N:o 1678/2006,
   annettu 14 päivänä marraskuuta 2006,
   asetuksen (EY) N:o 92/2005 muuttamisesta eläimistä saatavien sivutuotteiden hävittämisen tai käytön osalta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon muiden kuin ihmisravinnoksi tarkoitettujen eläimistä saatavien sivutuotteiden terveyssäännöistä 3 päivänä lokakuuta 2002 annetun Euroopan parlamentin ja neuvoston asetuksen (EY) N:o 1774/2002 (1) ja erityisesti sen 5 artiklan 2 kohdan g alakohdan ja 6 artiklan 2 kohdan i alakohdan,
   sekä katsoo seuraavaa:
   
               (1)
            
            
               Asetus (EY) N:o 1774/2002 sisältää sääntöjä, jotka koskevat eläimistä saatavien sivutuotteiden hävittämistapoja ja käyttötarkoituksia. Asetuksen mukaan on asianomaisen tiedekomitean kuulemisen jälkeen mahdollista hyväksyä myös muita tapoja hävittää tai käyttää eläimistä saatavia sivutuotteita.
            
         
               (2)
            
            
               Tieteellisen ohjauskomitean ja Euroopan elintarviketurvallisuusviranomaisen antamien lausuntojen perusteella on jo hyväksytty kuusi vaihtoehtoista tapaa hävittää tai käyttää eläimistä saatavia sivutuotteita Euroopan parlamentin ja neuvoston asetuksen (EY) N:o 1774/2002 täytäntöönpanosta eläimistä saatavien sivutuotteiden hävittämisen tai käytön osalta ja kyseisen asetuksen liitteen VI muuttamisesta biokaasutuotannon ja renderoitujen rasvojen käsittelyn osalta 19 päivänä tammikuuta 2005 annetun komission asetuksen (EY) N:o 92/2005 (2) mukaisesti.
            
         
               (3)
            
            
               Euroopan elintarviketurvallisuusviranomainen antoi uuden hakemuksen pohjalta 13 päivänä heinäkuuta 2006 lausunnon termomekaanisen biopolttoaineen tuotantoprosessin turvallisuudesta. Edellytyksistä, joissa tuotantoprosessi todettiin turvalliseksi menetelmäksi lannan ja ruoansulatuskanavan sisällön sekä luokkaan 3 kuuluvien aineksien hävittämisessä, olisi sen vuoksi tehtävä lisämuutos asetukseen (EY) N:o 92/2005.
            
         
               (4)
            
            
               Kansanterveydelle tai eläinten terveydelle aiheutuvien vaarojen tutkimisen jälkeen hyväksytystä biodieselin tuotantoprosessista saatu luokkaan 2 kuuluva aines olisi hyväksyttävä käytettäväksi tiettyihin teknisiin tarkoituksiin tai muunnettavaksi biokaasuksi.
            
         
               (5)
            
            
               Sen vuoksi asetusta (EY) N:o 92/2005 olisi muutettava.
            
         
               (6)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetus (EY) N:o 92/2005 seuraavasti:
   
               1)
            
            
               Korvataan 2 artikla seuraavasti:
               ”2 artikla
               Luokkiin 2 tai 3 kuuluvien aineksien hyväksyntä, käsittely ja käyttö tai hävittäminen
               1.   Hyväksytään seuraavat menetelmät käytettäväksi luokkiin 2 tai 3 kuuluvien aineksien käsittelyssä ja hävittämisessä. Toimivaltainen viranomainen voi antaa luvan niiden käytölle.
               
                           a)
                        
                        
                           liitteessä I määritelty emäshydrolyysi
                        
                     
                           b)
                        
                        
                           liitteessä II määritelty korkeassa paineessa ja korkeassa lämpötilassa tapahtuva hydrolyysi
                        
                     
                           c)
                        
                        
                           liitteessä III määritelty korkeassa paineessa tapahtuvaan hydrolyysiin perustuva biokaasuprosessi
                        
                     
                           d)
                        
                        
                           liitteessä IV määritelty biodieselin tuotantoprosessi
                        
                     
                           e)
                        
                        
                           liitteessä V määritelty Brookesin kaasutusmenetelmä sekä
                        
                     
                           f)
                        
                        
                           liitteessä VI määritelty eläinrasvan polttaminen lämpökattilassa.
                        
                     Hyväksytään liitteessä VII määritelty termomekaaninen biopolttoaineen tuotantoprosessi, jonka käytölle lannan ja ruoansulatuskanavan sisällön sekä luokkaan 3 kuuluvien aineksien käsittelyssä ja hävittämisessä toimivaltainen viranomainen voi antaa luvan.
               2.   Toimivaltainen viranomainen voi antaa luvan muiden käsittelyparametrien käytölle seuraavissa vaiheissa, jos kyseisten parametrien käytöllä saavutetaan vastaava kansanterveyttä ja eläinten terveyttä vaarantavien riskien vähentyminen.:
               
                           a)
                        
                        
                           liitteessä IV olevan 1 kohdan b alakohdan i alakohdassa määritellyssä biodieselin tuotantoprosessissa sekä
                        
                     
                           b)
                        
                        
                           liitteessä VI olevan 1 kohdan c alakohdan i alakohdassa määritellyssä eläinrasvan polttamisessa lämpökattilassa.”
                        
                     
         
               2)
            
            
               Korvataan 3 artiklan otsikossa ja ensimmäisessä lauseessa oleva ilmaisu ”liitteissä I–VI” ilmaisulla ”liitteissä”.
            
         
               3)
            
            
               Muutetaan 4 artikla seuraavasti:
               
                           a)
                        
                        
                           Lisätään 2 kohtaan alakohta seuraavasti:
                           ”Liitteessä IV määritellystä biodieselin tuotantoprosessista saatu aines on kuitenkin poltettava.”
                        
                     
                           b)
                        
                        
                           Lisätään 3 kohtaan d alakohta seuraavasti:
                           
                                       ”d)
                                    
                                    
                                       käytettävä teknisten tuotteiden valmistuksessa, kun kyseessä on liitteessä IV määritellystä biodieselin tuotantoprosessista saatu aines.”
                                    
                                 
                     
                           c)
                        
                        
                           Poistetaan 5 kohta.
                        
                     
         
               4)
            
            
               Muutetaan liitteet tämän asetuksen liitteen mukaisesti.
            
         2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä marraskuuta 2006.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 273, 10.10.2002, s. 1. Asetus sellaisena kuin se on viimeksi muutettuna komission asetuksella (EY) N:o 208/2006 (EUVL L 36, 8.2.2006, s. 25).
   
      (2)  EUVL L 19, 21.1.2005, s. 27. Asetus sellaisena kuin se on viimeksi muutettuna asetuksella (EY) N:o 2067/2005 (EUVL L 331, 17.12.2005, s. 12).
   
      LIITE
      Muutetaan asetuksen (EY) N:o 92/2005 liitteet seuraavasti:
      
                  1)
               
               
                  Poistetaan liitteessä IV oleva 3 kohta.
               
            
                  2)
               
               
                  Lisätään liite VII seuraavasti:
                  
                     ”LIITE VII
                     TERMOMEKAANINEN BIOPOLTTOAINEEN TUOTANTOPROSESSI
                     Termomekaanisella biopolttoaineen tuotannolla tarkoitetaan eläimistä saatujen sivutuotteiden käsittelyä seuraavalla tavalla:
                     
                                 1.
                              
                              
                                 Eläimistä saadut sivutuotteet sijoitetaan konvertteriin ja niitä käsitellään 80 °C lämpötilassa kahdeksan tunnin ajan. Käsittelyn aikana aineksen partikkelikokoa pienennetään jatkuvasti asianmukaisilla mekaanisilla välineillä.
                              
                           
                                 2.
                              
                              
                                 Sen jälkeen ainesta käsitellään 100 °C lämpötilassa vähintään kahden tunnin ajan.
                              
                           
                                 3.
                              
                              
                                 Tuloksena olevan aineksen partikkelikoko saa olla enintään 20 millimetriä.
                              
                           
                                 4.
                              
                              
                                 Eläimistä saatuja sivutuotteita käsitellään niin, että 1 ja 2 kohdassa tarkoitetut aikaa ja lämpötilaa koskevat vaatimukset täyttyvät samanaikaisesti.
                              
                           
                                 5.
                              
                              
                                 Aineksen lämpökäsittelyn aikana haihtuvaa vettä poistetaan jatkuvasti biopolttoaineen yläpuolella olevasta ilmatilasta ja johdetaan ruostumattomasta teräksestä olevaan kondensaattoriin. Kondensaattia pidetään vähintään 70 °C lämpötilassa vähintään yhden tunnin ajan ennen kuin se poistetaan jätevetenä.
                              
                           
                                 6.
                              
                              
                                 Aineksen lämpökäsittelyn jälkeen saatu biopolttoaine tyhjennetään konvertterista ja siirretään kokonaan suljetulla tai eristetyllä kuljettimella poltettavaksi tai yhteispolttoon samalla tehdasalueella.
                              
                           
                                 7.
                              
                              
                                 Tehtaalla on oltava käytössä hyvin hoidettu vaara-analyysin ja kriittisten valvontapisteiden järjestelmä (HACCP-järjestelmä), jotta 1–6 kohdassa tarkoitettujen vaatimusten täyttymistä voidaan valvoa.
                              
                           
                                 8.
                              
                              
                                 Prosessi toteutetaan eräkäsittelynä.”